CELEX: 62009FN0102
Language: bg
Date: 2009-12-17 00:00:00
Title: Дело F-102/09: Жалба, подадена на 17 декември 2009 г. — Bennett и др./СХВП

13.2.2010   
            
            
               BG
            
            
               Официален вестник на Европейския съюз
            
            
               C 37/50
            
         Жалба, подадена на 17 декември 2009 г. — Bennett и др./СХВП
   (Дело F-102/09)
   2010/C 37/79
   Език на производството: френски
   
      Страни
   
   
      Жалбоподатели: Kelly-Marie Bennett (Mutxamel, Испания) и други (представител: L. Levi, avocat)
   
      Ответник: Служба за хармонизация във вътрешния пазар
   
      Предмет на производството
   
   От една страна, отмяна на решенията за прекратяване на договорите на жалбоподателите в приложение на клауза за прекратяване, свързана с успешно представяне на общ конкурс за специалност в областта на интелектуална собственост. От друга страна, поправяне на неимуществена вреда, претърпяна от жалбоподателите.
   
      Искания на жалбоподателя
   
   
               —
            
            
               да се отменят решенията от 12 март 2009 г. за прекратяване на договорите на жалбоподателите;
            
         
               —
            
            
               при необходимост, да се отмени решение от 9 октомври 2009 г., съобщено на същия ден, с което се отхвърлят жалбите, подадени от жалбоподателите на 12 юни 2009 г.;
            
         
               —
            
            
               вследствие на това, да се осъди ответника (i) да заплати като обезщетение на жалбоподателите трудовото възнаграждение за периода от влизането в сила на прекратяването на техните договори до възстановяването им на работа, след отмяната на посочените решения (ii) да възстанови кариерата на всеки един от жалбоподателите, неправомерно прекъсната с решенията за прекратяване на договорите им; а в случай че възстановяването на работа на жалбоподателите е свързано със значителни практически трудности или представлява прекомерна мярка с оглед на положението на трети лица, да се осъди ответника да заплати парично обезщетение по справедливост за незаконосъобразното прекратяване на договорите на жалбоподателите. Това обезщетение следва по-специално да отчита не само загубата на трудово възнаграждение в миналото, но и загубата на сериозна възможност за жалбоподателите да останат на работа в СХВП до навършване на пенсионна възраст — в рамките на договор за напълно неопределен срок — и да се развиват в своята кариера;
            
         
               —
            
            
               при условията на евентуалност, да се отменят решенията за прекратяване на договорите на жалбоподателите, доколкото срокът на предизвестието не е определен при отчитане на всички години трудов стаж в СХВП на всеки един от жалбоподателите;
            
         
               —
            
            
               да се осъди ответника да заплати обезщетение за поправяне на претърпените имуществени и неимуществени вреди, определено ex aequo et bono на 85 000 EUR за всеки един от жалбоподателите.;
            
         
               —
            
            
               да се осъди Служба за хармонизация във вътрешния пазар да заплати съдебните разноски.